IEKŠĒJIE NOTEIKUMI

Mārupē

|  |  |  |
| --- | --- | --- |
| 17.08.2023. |  | Nr. 29/1.11/2 |

**NOTEIKUMI IZGLĪTOJAMO UZŅEMŠANAI, PĀRCELŠANAI UN ATSKAITĪŠANAI**

**MĀRUPES NOVADA SPORTA SKOLĀ**

*Izdoti saskaņā ar*

*Valsts pārvaldes iekārtas likuma*

*72.panta pirmās daļas*

*1.punktu un trešo daļu,*

*73.panta pirmās daļas 4.punktu un*

*Mārupes novada Sporta skolas nolikuma 19. punktu*

1. **Vispārīgie jautājumi**
   1. Iekšējie noteikumi (turpmāk – Noteikumi) nosaka kārtību, kādā Mārupes novada Sporta skolā (turpmāk – Sporta skola) uzņem, pārceļ un atskaita izglītojamos.
   2. Izglītojamo uzņemšana, pārcelšana un atskaitīšana notiek atbilstoši:
      1. spēkā esošajiem normatīvajiem aktiem, tajā skaitā Ministru kabineta noteikto kārtību (turpmāk – MK noteikumi), kādā valsts finansē profesionālās ievirzes sporta izglītības programmas (turpmāk – Sporta programmas);
      2. Sporta skolas iekšējās kārtības noteikumiem;
      3. licencēto Sporta programmu nosacījumiem.
2. **Izglītojamo uzņemšana Sporta skolā un mācību treniņu grupu komplektēšana**
   1. Izglītojamo uzņemšana Sporta skolā notiek visu mācību gadu, kamēr ir nokomplektēta mācību treniņu grupa (turpmāk – Grupa), pamatojoties uz izglītojamā vecāku vai personas, kas realizē izglītojamā aizgādību (turpmāk – Vecāki), vai izglītojamā, kurš sasniedzis 18 gadu vecumu, iesniegumu par uzņemšanu.
   2. Uzņemšanai Sporta programmā, kopā ar iesniegumu, jāiesniedz ģimenes ārsta izsniegta izziņa vai sporta ārsta izziņa (obligāta no 10 gadu vecuma, nedrīkst būt vecāka kā vienu kalendāro gadu) par izglītojamā veselības stāvokļa atbilstību izvēlētajam sporta veidam.
   3. Jaunu Grupu komplektēšana notiek līdz katra gada 30.septembrim. Mācību gads Sporta skolā sākas katra kalendārā gada 1.septembrī un beidzas nākamā gada 31. augustā.
   4. Grupas var papildināt ar attiecīgas kvalifikācijas izglītojamiem, ja tie ir apguvuši Sporta programmas citā akreditētā profesionālās ievirzes sporta izglītības iestādē vai pēc kontrolnormatīvu izpildes, vai pēc attiecīgā sporta veida federācijas apstiprinātu sacensību rezultātu, kas atbilst Sporta programmas prasībām, iesniegšanas.
   5. Sporta skola realizē sporta interešu izglītības programmas, atbilstoši konkrētam sporta veidam (turpmāk – Interešu programma), komplektējot jaunas Grupas vai iekļaujot jaunus izglītojamos iepriekšējā mācību gadā izveidotajās Grupās, ņemot vērā izglītojamo vecumu, iemaņas un prasmes.
   6. Izglītojamo vienlaicīgi drīkst pieteikt ne vairāk kā 2 (divās) sporta interešu izglītības programmās vai vienā (1) interešu izglītības programmā un 1 (vienā) profesionālās ievirzes programmā.
   7. Sporta skolas direktors izdod rīkojumu (rīkojumus) par jaunu izglītojamo uzņemšanu attiecīgajā Grupā:
      1. ar kārtējā mēneša 1. datumu, pamatojoties uz iesniegumiem, kas Sporta skolā reģistrēti līdz kārtējā mēneša 15. datumam;
      2. ar nākamā mēneša 1. datumu, pamatojoties uz iesniegumiem, kas Sporta skolā reģistrēti pēc kārtējā mēneša 15. datuma.
   8. Sporta skolas direktors nodrošina Valsts izglītības informācijas sistēmā, atbilstoši normatīvajos aktos noteiktajam termiņam:
      1. informācijas ievadi par izglītojamo uzņemšanu Sporta skolā, pārcelšanu, piederību Grupai un atskaitīšanu no Sporta skolas;
      2. informācijas ievadi un apstiprināšanu valsts budžeta dotācijas saņemšanai Sporta programmu īstenošanai.
3. **Izglītojamo pārcelšana un grupu sastāva apstiprināšana**
   1. Līdz katra kalendārā gada 31.augustam Sporta skola organizē Sporta programmu Grupu izvērtēšanu saskaņā ar MK noteikumiem.
   2. Sporta programmas izglītojamo, kurš ir izpildījis MK noteikumos noteiktos augstākas grupas rezultativitātes kritērijus, pārceļ uz atbilstošas kvalifikācijas grupu.
   3. Sporta skolas direktors izdod rīkojumu(-s) par:
      1. izglītojamo pārcelšanu uz nākamo Grupu un Grupu sastāva apstiprināšanu, pamatojoties uz Sporta programmas grupu izvērtēšanas rezultātiem;
      2. par interešu programmas grupu sastāva apstiprināšanu.
4. **Izglītojamo atskaitīšana no Sporta skolas**
   1. Izglītojamo atskaita no Sporta skolas:
      1. pamatojoties uz iesniegumu par atskaitīšanu;
      2. par MK noteikumos noteikto kritēriju un nosacījumu neizpildi;
      3. pamatojoties uz Grupas sporta trenera iesniegumu vai aktu par nepamatoti kavētām Sporta skolas mācību - treniņu nodarbībām;
      4. ja izglītojamais nepilda sporta trenera norādījumus vai citādi traucē mācību – treniņu nodarbību norisi, tai skaitā pārkāpj Sporta skolas iekšējās kārtības noteikumus un vispārpieņemtās ētikas normas nodarbību un sacensību laikā;
      5. ja vairāk kā trīs mēnešus nav veikta līdzfinansējuma maksa par Sporta programmas/interešu programmas apguvi;
      6. pamatojoties uz ārsta slēdzienu par izglītojamā veselības stāvokli;
      7. ja privātpersona neparaksta līgumu vai līguma grozījumus noteiktā termiņā (viena mēneša laikā, no līguma noslēgšanas brīža);
      8. ja izglītojamais absolvē Sporta skolu;
      9. citu iemeslu dēļ, kas atrunāti Sporta skolas citos iekšējos normatīvajos aktos.
   2. Pamatojoties uz šo noteikumu 4.1.punktu sporta skolas direktors izdod rīkojumu par izglītojamā atskaitīšanu no Sporta skolas.
5. **Noslēguma jautājumi**
   1. Grozījumus un papildinājumus noteikumos var ierosināt pedagoģiskā padome, skolas administrācija un direktore.
   2. Grozījumus un papildinājumus noteikumos apstiprina direktore.

Mārupes novada Sporta skolas direktore D.Žvirble

S. Breikša, 22007551